Politsiya tomonidan 15 kishi qo‘lga olindi. Foto: RIA Novosti Rossiya poytaxtining janubi-sharqidagi kafelardan birida 15 kishi ishtirokida ommaviy mushtlashuv bo‘ldi, deb xabar berdi «Moslenta». Mavjud ma’lumotlarga ko‘ra, hodisa 19 fevralga o‘tar kechasi Lublinskaya ko‘chasidagi muassasalardan birida sodir bo‘lgan. Voqea joyiga yetib borgan politsiya xodimlari Rossiya, O‘zbekiston, Tojikiston va Qirg‘iziston fuqarolari o‘rtasidagi og‘zaki aytishuv ommaviy mushtlashuvga aylanganini aniqlagan. Janjal kafeda boshlangan, mushtlashuv ko‘chada davom etgan. Huquq-tartibot idoralari xodimlari 15 kishini qo‘lga olib, voqea sabablarini aniqlash uchun ichki ishlar bo‘limiga olib ketgan.